Kaao no Kamapuaa. 



MOKUNA I. 



Kamapuaa ma Koolau. — Mahuka mai a Olopana i Kaliuwaa. — Pio i Waianae. — 

 KoKUA KE Kahuna Lonoaohi i ke Kipi Ana ia Olopana. 



ELUA ona ano, he kanaka, he puaa. O Kahuwaa kona wahi noho i Kaluanui, ma 

 Koolauloa. O Olopana ke 'hi o ia wa, e noho ana ma Oahu nei. Kii o Kamapuaa 

 i ka moa o na aina o Olopana, o Kapaka, o Punakiu, o Kahana, hookahi po ua 

 pau loa ko laila mau moa. Kokoke e ao, loaa o Kawauhelemoa ia Kamapuaa. He moa 

 kupua ia. Nana i hoowalewale, loaa o Kamapuaa i na kiai a Olopana. Lohe o Olopana 

 o Kamapuaa ka mea i pau ai o ka moa, kuahaua ia na kanaka mai Kahana a Kaluanui, 

 e kii ia Kamapuaa, e auamo mai i mua o Olopana. (Elua lau kanaka paha.) A hiki 

 lakou i mua o Kamapuaa, lalau aku la ia ia hikiikii iho la a paa, kau i luna o ka manele, 

 a auamo aku la, a hiki i Punaluu. Kahea mai o Kamaunuaniho ke kupunawahine, ma ka 



inoa o Kamapuaa : 



He miki, he miki, 



A i hanau mai oe e Hina, 



Ka maka o ka puaa, 



E lele ana i ke lani, 



E lele ana i ke kuahiwi, 



Ewalu maka o ke keiki puaa a Hina, 



Na Hina oe, 



(315) 



